**ТЕХНИЧЕСКИ СПЕЦИФИКАЦИИ**

**1.ИЗИСКВАНИЯ КЪМ ОФЕРТАТА И ПОДГОТОВКАТА НА ПРЕДЛОЖЕНИЕТО ЗА ИЗПЪЛНЕНИЕ**

Предложението за изпълнение трябва да отговаря на всички изисквания на Възложителя, посочени в техническата спецификация, документацията за участие и да включва концепция за организация на работата и описание на включените в обхвата дейности по дезинфекция, дезинсекция, дератизация и дезакаризация, в т.ч.:

* 1. **ПЕРСОНАЛ. МИНИМАЛНИ ИЗИСКВАНИЯ.**
* Изпълнението на услугите следва да се извършва от екип-персонал, квалифициран за изпълнение на съответната дейност. Минималният състав на екипа е:
* Ръководител, който да притежава Удостоверение за придобита квалификация за ръководител на ДДД дейности, издадено от Националния център по заразни и паразитни болести (НЦЗПБ);

- отговаря за цялостната организация на дейностите; за комуникацията между представителите на Възложителя и Изпълнителя, както и да подържа контакт с ползвателите на обектите;

- предприема конкретни действия на място на територията на обекта до 1 (един) ден от възникване на конкретна необходимост на Възложителя за възлагане на дейности от предмета на поръчката;

- отговаря за разпределение на задачите, функционална обвързаност; необходимите материали, консумативи, машини и съоръжения за изпълнение на услугите.

* Лице, което да притежава Удостоверение за придобита квалификация за изпълнител на ДДД дейности, издадено съгласно изискванията на Наредба № 1 от 05.01.2018 г. на Министерство на здравеопазването и Министерство на земеделието, храните и горите.
* Персонал от минимум 5/пет/ отговорни лица, пряко ангажиран с изпълнението на услугите.

**б. ТЕХНИКА И МАТЕРИАЛИ, ВЛАГАНИ ПРИ ИЗПЪЛНЕНИЕТО НА ПОРЪЧКАТА. МИНИМАЛНИ ИЗИСКВАНИЯ.**

Участникът следва да предвиди техника за изпълнение на дейностите по предмета на поръчката, която трябва да е с габарити, позволяващи извършването на дейностите описани в предмета на поръчката, като теглото й да не нарушава покритията, настилките и други.

Средствата и материалите, предложени в офертата на участника, следва да бъдат:

- професионални и висококачествени, придружени със сертификати (сертификатите за качество се представят при подписване на договор, след изрично им поискване от Възложителя) за качество и одобрени от Министерството на здравеопазването, както и препарати за професионални машини;

- да отговарят на изискванията за качество, приети и одобрени от ЕС и да са съобразени с особеностите на обектите. При некачествено изпълнение, дължащо се на некачествени материали Възложителят има право да изиска от Изпълнителя използването на различни от предложените от него материали.

- техника и уреди за извършване на текущата дейност по дезинсекция, дератизация и дезакаризация и други, необходими за изпълнение на текущите и основни услуги по изпълнение на дейностите по поръчката са задължение и за сметка на участника.

Участникът следва да декларира:

- качествено и срочно изпълнение на задълженията си по извършване на услугите и осъществяване на пряк контрол върху изпълнението;

- осъществяване на услугите с осигурени от участника и за негова сметка техническо оборудване, машини, инструменти, материали и консумативи, като качеството на услугата да отговаря на здравните, хигиенните, професионалните и екологичните изисквания за този вид дейност;

- поемане всички разходи за извършване на услугите предмет на поръчката.

- представяне при поискване от Възложителя на доказателства и/или проби за изпитване от продуктите, които ще използват за изпълнение на услугите.

- представяне при поискване от Възложителя на отчет, посочващ наименованията и количеството на използваните продукти. За всички използвани продукти, участникът да предоставя необходимите доказателства за съответствие на продуктите с нормативните и настоящи изисквания.

- използването на работно униформено облекло с лого на фирмата и лични предпазни средства от членовете на екипа на Изпълнителя, които се осигуряват от Изпълнителя за негова сметка.

- участника отстранява изцяло за своя сметка всички повреди на имуществото на Възложителя, възникнали по вина на служителите на участника, допуснати по време на изпълнение на дейностите, респективно услугите.

- участникът да не предоставя документи и информация на физически и юридически лица относно изпълнението на поръчката, без съгласието на Възложителя, както и да не разпространява служебна и вътрешна информация на администрацията, станала му известна при и по повод на извършване на дейността му;

**в. ПЛАН ЗА ОРГАНИЗАЦИЯ ИЗПЪЛНЕНИЕТО** на услугите с цел недопускане на смущения в нормалната работа на обекта - на лицата, заети в обекта, и на посетителите в обекта в рамките на обичайното дневно работно време, както и при наличие на събития с повишена заетост на обекта.

Планът за организация, следва да съдържа следната минимална информация:

- ангажимент на участника за спазване изискванията на действащото национално и европейско законодателство.

-използването на професионални и висококачествени средства и материали, снабдени със сертификати за качество и одобрени от Министерството на здравеопазването, както и препарати за професионални машини.

- осигуряване за своя сметка на участника техника и уреди за извършване на текущата дейност по дезинсекция, дератизация и дезакаризация и др., необходими за изпълнение на текущите и основни услуги по изпълнение на дейностите по поръчката.

- спазване от участника на разпоредбите на Закона за здравословни и безопасни условия на труд и Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд.

- поемане на отговорност от участника за възникнали трудови злополуки с персонал на участника при осъществяване на възложените дейности.

- спазване препоръките и указанията на Възложителя;

**г. ПЛАН ЗА  ПРЕВЕНЦИЯ И ПЛАН ЗА ДЕЙСТВИЕ ПРИ ИЗВЪНРЕДНИ ОБСТОЯТЕЛСТВА (ПДИО)**, включващ възможностите за реакция и организацията на работа при наличие на извънредни обстоятелства.

**д. ПЛАН ЗА СВОЕВРЕМЕННО ОТЧИТАНЕ** (отчет) пред Възложителя на извършените услуги. Планът за отчитане, следва да включва описание на видовете извършени дейности и услуги, честотата на извършване им, мястото на извършването им (обект, подобект или отделни техни части) начинът на отчитането им; описание на допълнителни дейности, предлагани от участника, извън описаните от Възложителя услуги, предмет на поръчката, но свързани с тях и които биха били необходими и полезни за Възложителя, които участникът предлага да *извършва без заплащане на тези услуги.* Да бъде направена обосновка на свързаността на тези услуги с предмета на услугите в обхвата на дейностите, както и обосновка на необходимостта и полезността на въпросните услуги за Възложителя. В плана за годишното отчитане участникът следва да включи на *отделни редове и отчитането извършването на предлаганите от него безплатни услуги, но без да се посочва цена за същите, тъй като такава не се дължи.*

**2. ВИДОВЕ ДЕЙНОСТИ :**

* **Обработка срещу насекоми:**

Участникът следва да предложи конкретен метод, техника и препарати за обработка, като спази следните минимални изисквания:

* Обработка на биотопите на територията на сградите на СУ „Св. Климент Охридски“;
* Обработка срещу летящи насекоми;
* Обработка на вътрешните площи на помещения и административни сгради;
* При инсектицидните обработки в сградите и непосредствена близост до тях дезинсекторите да използват професионална техника, осигуряваща отлично качество на работа;
* При провеждане на дезинсекция, непрекъснато да се следи за прояви на резистентност, и взимането на съответните мерки за нейното предотвратяване;
* За всеки тип обработка да се попълват фирмени протоколи;
* Преди и след всяка обработка да се информират работещите в съответния обект за проведеното мероприятие и санитарно-хигиенните мерки за безопасност. При необходимост Изпълнителят да осигури за своя сметка информационни знаци и/или табели за съответната дейност;
* дезинсекция срещу хлебарки, мравки, бълхи, мухи, дървеници и други на пространства /помещения/ и дератизация;
* дезинсекция на биотопите в района срещу комари и други летящи насекоми.
* **Обработка срещу гризачи:**

Участникът следва да следва да предложи конкретен метод, техника и препарати за обработка, като спази следните минимални изисквания:

* Съгласно съвременните изисквания на Европейския съюз, при дератизацията да се прилагат дератизационни кутии, обозначени съгласно стандартите. Поставянето на кутиите да бъде на минимално разстояние 50 метра една от друга за сметка на Изпълнителя;
* Подмяна на повредени или липсващи кутии за сметка на изпълнителя;
* Почистване и зареждане с родентициди на постоянните отровни точки на територията на сградите на СУ „Св. Климент Охридски“;
* Мониторинг и постоянен ПЕСТ контрол за поддържане на толерантно ниво на гризачите;
* При дератизацията да се използват продукти с доказано качество и ефективност.
* Описание на предлаганите от участника методи за превенция, с нулева токсичност за хората, животните и околната среда, ненарушаващи екологичното равновесие.
* **Обработка срещу акари:**

Участникът следва да следва да предложи конкретен метод, техника и препарати за обработка, като спази следните минимални изисквания:

* За дезакаризация на откритите пространства /тревни площи/ –минимум два пъти годишно (съобразено с биологичния размножителен пик на кърлежите);
* Изпълнителят отстранява изцяло и за своя сметка всички повреди на имуществото на Възложителя, възникнали по вина на служителите на участника, допуснати по време на изпълнение на дейностите, респективно услугите.

**3. ИЗИСКВАНИЯ КЪМ ПРЕПАРАТИТЕ:**

Участникът поема ангажимент за спазване изискванията на действащото национално и европейско законодателство, за използването на професионални и висококачествени средства и материали, снабдени със сертификати за качество и одобрени от Министерството на здравеопазването (представя се информационен лист за безопасност и разрешително за пускане на пазара), както и препарати за професионални машини. Материалите, влагани при изпълнение на услугите, да отговарят на изискванията по БДС и на изискванията за качество, приети и одобрени от ЕС и да са съобразени с особеностите на обектите. При некачествено изпълнение, дължащо се на некачествени материали Възложителят да има право да изиска от Изпълнителя използването на различни от предложените от него материали. Препаратите трябва:

* Да са предназначени за съответната дейност: дезинсекция, дератизация и дезакаризация;
* Да са безвредни или с ниска токсичност за хора и домашни животни и да не увреждат околната среда;

**4.ДРУГИ ИЗИСКВАНИЯ**

* **Обработките на обектите да се извършват:**

- съобразно изискванията, заложени в документацията, при наличие на благоприятни метеорологични условия и в часови диапазон, съобразен с работното време в сградите, а когато се касае за дезакаризационни мероприятия и обработки против комари - с най-високата активност на комарите и кърлежите;

- по определен график, предварително съгласуван с Възложителя, съобразно индивидуалните особености на услугите, които ще изпълняват и съобразно работното време на конкретния обект и подобекти, които се обслужват. При искане от Възложителя графикът може да бъде променян. При изпълнението на дейностите да се спазват изискванията на законодателството, касаещи опазването на околната среда и здравето и живота на хората и животните.

**-** Дейности по дезинфекции, дезинсекции и дератизации да се извършват само от лица, придобили необходимата правоспособност и получили Удостоверение за изпълнител на дейности по дезинфекции, дезинсекции и дератизации.

**-** Дезинсекции, дератизации и дезакаризации да се извършват с биоциди, разрешени за пускане на пазара от Министъра на здравеопазването или упълномощено от него длъжностно лице по реда на глава четвърта от Закона за защита от вредното въздействие на химичните вещества и смеси или по реда на Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ, L 167 от 27.06.2012 г.), при спазване на условията на издаденото разрешение и на изискванията, посочени на етикета и в информационния лист за безопасност; и предназначени за административни и обществени сгради, обекти, тревни площи и пр. дезинсекции, дератизации и дезакаризации да се извършват с препарати при спазване на условията на издаденото разрешение съгласно Наредба № 1 от 5.01.2018 г. за условията и реда за извършване на дезинфекции, дезинсекции и дератизации, и на изискванията, посочени в етикета.

**5.ВЪЗЛАГАНЕ И ПРИЕМАНЕ НА ДЕЙНОСТИ ПО ДЕЗИНСЕКЦИЯ, ДЕРАТИЗАЦИЯ И ДЕКАРИЗАЦИЯ.**

Възлагането на дейностите по дезинсекция, дезакаризация, дератизация, ще се извършва чрез писмена заявка от страна на Възложителя, изпратена чрез писмо на адрес, e\_mail и/или друга уговорена форма съгласно настоящата документация, техническата спецификация и проекта на договор. Изпълнителя, започва дейностите по заявката в 2 - дневен срок от предоставяне на достъп до обекта.

Заявката от страна на Възложителя съдържа информация, относно: вида дейност (дезинсекция, дератизация, декаризация), местонахождението на имота, обем на обработваната площ.

Приемането на извършените дейности, ще се извършва с подписването на предавателно-приемателен протокол, от упълномощени представители на Възложителя и Изпълнителя.

*Имоти на Софийски университет „Св. Климент Охридски”*

|  |  |  |
| --- | --- | --- |
| **Услуги по дезинсекция, дератизация и дезакаризация в гр. София** | | |
| **№** | **Административен адрес** | **Сгради** |
| 1 | бул. „Цар Освободител“ № 15 | Ректорат |
| 2 | бул. „Шипченски проход“ № 69 А | Факултет по Начална и Предучилищна Педагогика |
| 3 | ул. “Коста Лулчев“ № 27 | Департамент за Езиково Обучение |
| 4 | бул. „Цариградско шосе“ № 125, бл. 1, бл. 2, бл. 3 и бл. 4. | Кампус „Изток“ |
| 5 | ул. „Московска“ № 49 | Факултет по Журналистика и Масови Комуникации и Университетски Ботанически Градини |
| 6 | бул. „Драган Цанков“ № 8 | Биологически факултет |
| 7 | бул. „Джеймс Баучер“ № 1-5 | Кампус „Лозенец“ |
| 8 | бул. „Александър Стамболийски“ № 82 | Институт „Конфуций“ |
| 9 | бул. „Тодор Александров“ № 79; | Център за Източни Езици и Култури |
| 10 | ул. „проф. Иван Дуйчев“ № 18 | Център за Славяно - Византийски Проучвания |
| 11 | бул. „Цар Борис III“ № 224 | Департамент за Информация и Усъвършенстване на Учители |
| 12 | пл. „Света Неделя“ № 19 | Богословски факултет |
| 13 | бл. 42Б, ж.к. Студентски град; | Поделение Социално – Битово Обслужване |

При необходимост от по-детайлна информация относно обектите от горепосоченият списък, участникът може да направи оглед на място.

Възложителя си запазва правото да добавя имоти към горепосочения списък, находящи се в района на изброените. Към изброените в таблицата имоти, спада и прилежаща външна площ.